CELEX: 62010CN0194
Language: da
Date: 2010-04-21 00:00:00
Title: Sag C-194/10: Anmodning om præjudiciel afgørelse indgivet af Landgericht München I (Tyskland) den 21. april 2010 — Robert Nicolaus Abt, Daniela Kalwarowskyj, Mangusta Beteiligungs GmbH, Karsten Trippel, VC-Services GmbH og Henning Hahmann mod Hypo Real Estate Holding AG

17.7.2010   
            
            
               DA
            
            
               Den Europæiske Unions Tidende
            
            
               C 195/3
            
         Anmodning om præjudiciel afgørelse indgivet af Landgericht München I (Tyskland) den 21. april 2010 — Robert Nicolaus Abt, Daniela Kalwarowskyj, Mangusta Beteiligungs GmbH, Karsten Trippel, VC-Services GmbH og Henning Hahmann mod Hypo Real Estate Holding AG
   (Sag C-194/10)
   2010/C 195/06
   Processprog: tysk
   
      Den forelæggende ret
   
   Landgericht München I
   
      Parter i hovedsagen
   
   
      Sagsøgere: Robert Nicolaus Abt, Daniela Kalwarowskyj, Mangusta Beteiligungs GmbH, Karsten Trippel, VC-Services GmbH og Henning Hahmann
   
      Sagsøgt: Hypo Real Estate Holding AG
   
      Præjudicielle spørgsmål
   
   
               1)
            
            
               Finder artikel 5, stk. 1, i direktiv 2007/36/EF (1) anvendelse trods det EU-retlige forbud mod forudgående virkninger (Vorwirkungsverbot), når den nationale lovgiver har vedtaget en foranstaltning, der — ved udløbet af fristen for direktivets gennemførelse — ophørte med at have virkning, men som i gennemførelsesperioden gjorde det muligt at afkorte indkaldelsesfristen til en generalforsamling til én dag, når generalforsamlingen skulle træffe en beslutning (kapitalforhøjelse med ophævelse af fortegningsretten), som i henhold til loven forbliver i kraft efter indførsel i handelsregistret, selv om denne generalforsamlingsbeslutning erklæres ugyldig inden for rammerne af et annullationssøgsmål?
            
         
               2)
            
            
               Såfremt dette spørgsmål besvares bekræftende: kan tilsidesættelsen af artikel 5, stk. 1, i direktiv 2007/36/EF begrundes med henvisning til fællesskabsretlige krav, navnlig EF-traktatens artikel 297?
            
         
      (1)  Europa-Parlamentets og Rådets direktiv 2007/36/EF af 11.7.2007 om udøvelse af visse aktionærrettigheder i børsnoterede selskaber, EUT L 184, s. 17.